ગર્વીતાકાત,અરવલ્લી: બાયડ-માલપુરના ધારાસભ્ય ધવલસિંહ ઝાલાએ ધારાસભ્ય પદેથી રાજીનામુ આપ્યા પછી બાયડ-માલપુર વિધાનસભા વિસ્તારના હોદેદ્દારો અને કાર્યકરોમાં ભારે રોષ પ્રવર્તી રહ્યો છે કોંગ્રેસ પક્ષે વિધાનસભા બેઠક પર દબદબો યથાવત રાખવા કમર કસી છે બાયડના ધારેશ્વર મહાદેવ મંદિરમાં અરવલ્લી જીલ્લા કોંગ્રેસ સમિતિ અને બાયડ-માલપુર તાલુકા કોંગ્રેસ સમિતિ દ્વારા  કાર્યકર્તા સંમેલન રાજ્યસભાના સાંસદ અને એઆઈસીસીના રચનાત્મક કોંગ્રેસના ચેરમેન મધુસુદન મિસ્ત્રીની ઉપસ્થિતિમાં યોજાયું હતું સંમેલનમાં ગુજરાત કોંગ્રેસ પ્રમુખ અમિત ચાવડા અગમ્ય કારણોસર ગેરહાજર રહેતા કાર્યકરોમાં નિરાશા વ્યાપી હતી